6.4.2022
DA
Den Europæiske Unions Tidende
C 152/189
Det Europæiske Økonomiske og Sociale Udvalgs udtalelse om »forslag til Europa-Parlamentets og Rådets forordning om ændring af forordning (EU) 2018/842 om bindende årlige reduktioner af drivhusgasemissioner for medlemsstaterne fra 2021 til 2030 som bidrag til klimaindsatsen med henblik på opfyldelse af forpligtelserne i Parisaftalen« (COM(2021) 555 final — 2021/0200(COD)) (2022/C 152/31)
Ordfører: Veselin MITOV Medordfører: Udo HEMMERLING
Anmodning om udtalelse
Europa-Parlamentet, 13.9.2021 Rådet, 17.9.2021
Retsgrundlag
Artikel 304 og 192, stk.
1, i traktaten om Den Europæiske Unions funktionsmåde
Kompetence
Sektionen for Landbrug, Udvikling af Landdistrikterne og Miljø
Vedtaget i sektionen
25.11.2021
Vedtaget på plenarforsamlingen
8.12.2021
Plenarforsamling nr.
565
Resultat af afstemningen (for/imod/hverken for eller imod)
220/4/8
1.
Konklusioner og anbefalinger 1.1.
EØSU glæder sig over Kommissionens forslag om ændring af forordningen om indsatsfordeling — EuropaParlamentets og Rådets forordning (EU) 2018/842 (1) om bindende årlige reduktioner af drivhusgasemissioner for medlemsstaterne — med henblik på at tilpasse forordningens bidrag, så den hjælper med at opfylde de øgede ambitioner for 2030, som tilsigtes med den europæiske grønne pagt og omsættes til konkret handling med resten af Fit for 55-pakken.
1.2.
Selv om det øgede ambitionsniveau for EU's mål for emissionsreduktion er respektabelt set i en international sammenhæng, er der en risiko for, at selv disse forstærkede bestræbelser fra en rig økonomi og en stor historisk udleder af drivhusgasser ikke kan levere et meningsfuldt bidrag til at begrænse opvarmningen til højst 1,5 oC ved århundredets udgang, også set i lyset af den dramatiske prognose i IPCC's nyligt offentliggjorte sjette hovedrapport (2021) (2).
Af den årsag er det altafgørende, at reduktionsmålet på 55 % for hele EU i 2030 bliver gennemført, og medlemsstaternes indsats spiller en væsentlig rolle i den forbindelse.
EØSU anerkender derfor, at det er vigtigt at have ambitiøse og bindende mål for medlemsstaterne inden for rammerne af forordningen om indsatsfordeling.
1.3.
Det høje ambitionsniveau for klimaindsatsen i hele Fit for 55-pakken er dermed indiskutabelt.
Samtidig kan de fordelingsmæssige effekter af denne nødvendige klimaindsats være betydelige (både mellem medlemsstaterne indbyrdes og internt i de enkelte medlemsstater), og af den årsag er det nødvendigt at håndtere dem på en ordentlig måde.
(1) (2)
Europa-Parlamentets og Rådets forordning (EU) 2018/842 af 30. maj 2018 om bindende årlige reduktioner af drivhusgasemissioner for medlemsstaterne fra 2021 til 2030 som bidrag til klimaindsatsen med henblik på opfyldelse af forpligtelserne i Parisaftalen og om ændring af forordning (EU) nr.
525/2013 (EUT L 156 af 19.6.2018, s. 26).
IPCC (2021): Summary for Policymakers.
I: Climate Change 2021: The Physical Science Basis.
Contribution of Working Group I to the Sixth Assessment Report of the Intergovernmental Panel on Climate Change [V. MassonDelmotte, P. Zhai, A. Pirani, S.L. Connors, C. Péan, S. Berger, N. Caud, Y. Chen, L. Goldfarb, M.I. Gomis, M. Huang, K. Leitzell, E. Lonnoy, J.B.R. Matthews, T.K. Maycock, T. Waterfield, O. Yelekçi, R. Yu, and B. Zhou (eds.)].
Cambridge University Press.